Հավելված

Հայաստանի Հանրապետության Կոտայքի մարզի Աբովյան համայնքի ավագանու

2025 թվականի մարտի -ի
N - Ա որոշման

**ՀԱՇՎԵՏՎՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆ ՀԱՄԱՅՆՔԻ
 2024 ԹՎԱԿԱՆԻ ԲՅՈՒՋԵԻ ՏԱՐԵԿԱՆ ԿԱՏԱՐՈՂԱԿԱՆԻ ՄԱՍԻՆ**

**1. Հիմնարկի անվանումը - Աբովյանի համայնքապետարան**

**2. Փոստային հասցեն` ք. Աբովյան, Բարեկամության հրապարակ 1**

**3. Հիմնարկի տեղաբաշխման մարզի և համայնքի կոդը ըստ բյուջետային ծախսերի տարածքային դասակարգման – 51**

**4. Հիմնարկը սպասարկող գանձապետական ստորաբաժանման անվանումը - ՀՀ ֆինանսների նախարարության կենտրոնական գանձապետարան**

**5. Հիմնարկի գանձապետական ստորաբաժանման հաշվառման համարը- 900106201016, 900106201024**

**6. Պետական կառավարման վերադաս մարմնի կոդը ըստ բյուջետային ծախսերի գերատեսչական դասակարգման - 207002**

**7. Չափի միավորը` հազար դրամ**

**ՎԵՐԼՈՒԾՈՒԹՅՈՒՆ**

2024 թվականին համայնքի վարչական բյուջեի եկամուտները ծրագրով նախատեսված 5 795 039.0 հազար դրամի դիմաց փաստացի մուտքը կազմել է 3 615 288.9 հազար դրամ, արձանագրելով տարեկան ծրագրային ցուցանիշի 3.1 % թերակատարում, որը կազմում է 179 750.2 հազար դրամ՝ նախորդ տարվա թերակատավարված 83 276.2 հազար դրամի դիմաց: Ըստ վարչական և ֆոնդային բյուջեների վերլուծությունը իրականացնելիս ստացվում է այլ պատկեր։ Վարչական բյուջեի փաստացի եկամուտը կազմել է 5 103 445.5 հազար դրամ, արձանագրելով տարեկան ցուցանիշի նկատմամբ 3.0 % գերակատարում, որը կազմում է 147 894.5 հազար դրամ։ Ֆոնդային բյուջեի փաստացի եկամուտը կազմել է 511 843.4 հազար դրամ, արձանագրելով տարեկան ցուցանիշի նկատմամբ 61.0 % կատարում, որի արդյունքում թերակատարաումը կազմում է 327 644.6 հազար դրամ։ Թերակատարման պատճառը պլանավորված սուբվենցիոն ծրագրերն են, որոնք չեն հաստատվել կառավարության կողմից։
2024 թվականի ընթացքում համայնքի բյուջեի սեփական եկամուտների հավաքագրումը ունեցել է տատանողական վարքագիծ, ամենաբարձր ցուցանիշը գրանցելով դեկտեմբեր ամսին (տես՝ աղյուսակ 1):
Միջին ամսական եկամուտը կազմել է 244 483.0 հազար դրամ, նախորդ տարվա 183 516.9 հազար դրամի դիմաց (առանց պաշտոնական տրանսֆերտների):

 **Աղյուսակ 1. Աբովյան համայնքի սեփական եկամուտների հավաքագրումը՝ ըստ ամիսների**


 Հաշվետու տարում վարչական բյուջեի հավաքագրած եկամուտների 57.5 %-ը կամ 2 933 795.7 հազար դրամը ապահովվել է սեփական եկամուտների հաշվին, իսկ 42.5 %-ը կամ 2 169 649.8` պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների (սուբվենցիաներ) հաշվին (տես՝ հաշվետվություն N 1):

 **Աղյուսակ 2. 2024 թվականի բյուջեի եկամուտների կառուցվածքը**

* **Գույքային հարկեր անշարժ գույքից**

Գույքային հարկեր անշարժ գույքից եկամտի հաշվին համայնքի բյուջեն համալրվել է 597 320.3 հազար դրամով` կատարվելով 121.0 %-ով։ Ծրագրում ներառված գույքային հարկեր անշարժ գույքից եկամտի հաշվին համայնքի բյուջեն հաշվետու տարում լրացուցիչ համալրվել է 104 674.6 հազար դրամով, ապահովելով վարչական բյուջեի եկամուտների 12.0 % -ը։
Գույքային հարկեր այլ անշարժ գույքից՝ գույքահարկ փոխադրամիջոցների համար եկամտի հաշվին համայնքի բյուջեն հաշվետու տարում համալրվել է 743 753.1 հազար դրամով` կատարվելով 121.0 %-ով, ապահովելով վարչական բյուջեի եկամուտների 12.0 % -ը` որի արդյունքում բյուջեն համալրվել է լրացուցիչ 130 153.1 հազար դրամով։

* **Տեղական տուրքեր**

Տեղական տուրքերի հաշվին համայնքի բյուջեն հաշվետու տարում համալրվել է 611 008.8 հազար դրամով` կատարվելով 111.0 %-ով, ապահովելով բյուջեի վարչական բյուջեի եկամուտների 12.0 %-ը։ Գերակատարման հետևանքով բյուջե հավելյալ մուտքագրվել է 59 688.8 հազար դրամ:

* + **Պետական տուրքեր**

Պետական տուրքերի հաշվին համայնքի բյուջեն հաշվետու տարում համալրվել է 72 184.6 հազար դրամով` կատարվելով 108.0 %-ով, ապահովելով բյուջեի եկամուտների 1.0 % -ը։ Արդյունքում բյուջե հավելյալ մուտքագրվել է 5 184.6 հազար դրամ։

* + **Պաշտոնական դրամաշնորհներ**

Ընթացիկ տարում պաշտոնական դրամաշնորհների հաշվին բյուջեն համալրվել է 2 169 649.8 հազար դրամով, որի 80.6 %-ը համալրվել է պետական բյուջեից ֆինանսական համահարթեցման սկզբունքով տրամադրվող դոտացիաների հաշվին, 19.0 %-ը՝ պետական բյուջեից տրամադրվող նպատակային հատկացումների (սուբվենցիաներ) հաշվին, իսկ 0.2 %-ը՝ միջազգային կազմակերպություններից կապիտալ դրամաշնորհների հաշվին։

* **Այլ Եկամուտներ**

Այլ եկամուտները պլանավորված 1 063 859.0 հազար դրամի դիմաց կատարվել է 909 528.8 հազար դրամ։ Այլ եկամուտները կազմում են վարչական բյուջեի եկամուների 18.0 %-ը։ Այլ եկամուտների մեջ ներառված գույքի վարձակալությունից եկամուտները կազմում են 75 066.1 հազար դրամ, ապահովելով վարչական բյուջեի եկամուտների 1.5 %-ը, համայնքի բյուջեի եկամուտներ ապրանքների մատակարարումից և ծառայությունների մատուցումից հազար դրամից հատկացվել է 10 873.8 դրամը, որը կազմել է վարչական բյուջեի 0.2 %-ը, վարչական գանձումներից մուտքերը կազմել են 499 618.4 հազար դրամը, որը հավաքագրած մուտքերի 9.8 %-ն է, տույժերից, տուգանքներից մուտքերը կազմել են 15 471.3 հազար դրամ, որը կազմում է փաստացի եկամուտների 0.3 %-ը, այլ եկամուտները բյուջեն համալրել են 191 347.3 հազար դրամով` կազմելով եկամուտների 3.7 %-ը:

2024 թվականի բյուջեի եկամուտների հավաքագրման արդյունավետությունը պարզ պատկերացնելու համար այն համեմատենք 2022-2024 թվականների ընթացքում փաստացի հավաքագրված եկամուտների հետ՝ տես աղյուսակ 3։

**Աղյուսակ 3. Համայնքի 2022-2024 թվականների բյուջեի եկամուտների կատարման համեմատական**

 **Աղյուսակ 4. Աբովյան համայնքի բյուջեի եկամուտների (մուտքերի) մեջ՝ սեփական եկամուտների տեսակարար** **կշիռը**

Քանի որ համայնքը բազմաբնակավայր է, կարևոր է նաև եկամուտների վերլուծությունը ըստ բնակավայրերի։

**Աղյուսակ 5. Աբովյան համայնքի փաստացի հավաքագրած հարկային եկամուտները՝ ըստ բնակավայրերի՝ ըստ տարիների**

**Աղյուսակ 6. Աբովյան համայնքի 2024 թվականի բյուջեի հարկային եկամուտների տեսակարար կշիռը՝ ըստ բնակավայրերի**

2024 թվականին համայնքի բյուջեի միջոցների հաշվին ծախսերի ֆինանսավորմանն է ուղղվել 6 774 022.4 հազար դրամ` ապահովելով տարեկան ծրագրի 72.1 %-ի կատարում:

Հաշվետու տարում ընթացիկ ծախսերի ֆինանսավորմանը հատկացվել է 4 860 594.5 հազար դրամ, կատարվելով 98.1 %-ով, որը կազմում է ամբողջ ծախսերի 71.8 %-ը:
Ընթացիկ ծախսերից աշխատանքի վարձատրության հոդվածին է հատկացվել ընթացիկ ծախսերի 25.4 %-ը, որը կազմում է 945 721.5 հազար դրամ, ծառայությունների և ապրանքների ձեռքբերմանը (Էներգետիկ ծառայություն, կոմունալ ծառայություն, կապի ծառայություն, ապահովագրական ծախսեր, պայմանագրային և մասնագիտական ծառայությունների ձեռքբերում, մեքենաների և սարքավորումների ընթացիկ նորոգում և պահպանում, նյութերի ձեռքբերում) հատկացվել է 133 814.1 հազար դրամ, որը կազմում է ընթացիկ ծախսերի 3.6 %-ը, hամայնքային ոչ առևտրային կազմակերպություններին սուբսիդաների տեսքով հատկացվել է համայնքի վարչական բյուջեի եկամուտների 70.0 %-ը կամ 2 600 861.6 հազար դրամ, որպես դրամաշնորհ է հատկացվել 13 0471.7 հազար դրամ՝ կազմելով վարչական ծախսերի 0.3 %-ը։ Համայնքի սոցիալապես անապահով բնակիչներին հատկացվել է 5 982.0 հազար դրամ, որը կազմում է վարչական բյուջեի եկամուտների 0.2 %-ը, այլ ծախսերի կատարմանն է հատկացվել ծախսերի 0.5 % -ը կամ 17 454.7 հազար դրամ։ Վարչական բյուջեի ծախսերն ըստ հոդվածների պատկերված են աղյուսակ 8-ում։

**Աղյուսակ.8 Վարչական բյուջեն՝ ըստ տնտեսագիտական դասակարգման**

Հաշվետու տարում համայնքային բյուջեի ծախսերի 28.2 %-ը կամ 1 913 427.9 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը: Միջոցների հիմնական մասը` 1 503 314.8 հազար դրամը կամ կապիտալ ծախսերի 78.6 %-ը տրամադրվել է կապիտալ նորոգման աշխատանքներին, 1.6 %-ը հատկացվել է այդ աշխատանքների նախագծահետազոտական փաստաթղթերի կազմմանը։ Կապիտալ ծախսերի 12.3 %-ը կամ 235 007.4 հազար դրամը ծախսվել է վարչական սարքավորումներ ձեռք բերելու համար: Կապիտալ ծախսերի 0.08 %-ը հատկացվել է գեոդեզիական-քարտեզագրական ծախսերին, իսկ շենքերի և շինությունների կառուցման հոդվածին է հատկացվել 142 265.8 հազար դրամ կամ ծախսերի 7.4 %-ը (տես հաշվետվություն N 3 ): Ընդհանուր ծախսերի կատարման իրական պատկերը ստանալու համար վերլուծենք ծախսերը ըստ գործառնական դասակարգման (տես հաշվետվություն N 2, աղյուսակ N 8):

**Աղյուսակ 7. 2022-2024 թվականների ընթացիկ և կապիտալ ծախսերի համեմատականը**

**Աղյուսակ 8. Ծախսերը ըստ գործառնական դասակարգման**

* **Ընդհանուր բնույթի հանրային ծառայություններ**

2024 թվականի ընթացքում համայնքային բյուջեում ընդհանուր բնույթի հանրային ծառայություններ ոլորտի ծախսերը կազմել են 1 584 202.5 հազար դրամ, որը կազմում է ամբողջ ծախսերի 23.4 %-ը։ Ոլորտի ծախսերի 1 360 984.8 հազար դրամը կամ 86.0 %-ը ուղղվել է տեղական ինքնակառավարման մարմինների պահպանման ընթացիկ ծախսերին, 14.0 %-ը՝ ոլորտի պահպանման կապիտալ ծախսերին:

* **Տնտեսական հարաբերություններ**

Հաշվետու տարում ընդհանուր ծախսերի 19.1 %-ը ուղղվել է համայնքում տնտեսական հարաբերությունների կարգավորմանը: Ասֆալտապատման,փողոցների գծանշման և գազատարի կառուցման համար հատկացվել 1 190 555.2 հազար դրամ: Այս ոլորտում ներառված ոչ ֆինանսական ակտիվների իրացումից մուտքերը նախատեսված 1 485 266.4 հազար դրամի դիմաց կատարվել է 3 030 867.2 հազար դրամով՝ կատարվելով 204.1 %-ով։

* **Շրջակա միջավայրի պաշտպանություն**

2024 թվականին շրջակա միջավայրի պաշտպանության համար հատկացվել է 1 392 252.2 հազար դրամ, որից 26 896.0 հազար դրամը կամ բնագավառի համար հատկացված ծախսերի 1.9 %-ը հատկացվել է այդ բնագավառի համար օգտագործվող մեքենա-մեխանիզմները համալրելու համար: Շրջակա միջավայրի պաշտպանության ոլորտին է հատկացվել ամբողջ ծախսերի 20.6 %-ը: Ոլորտի ծախսերի 87.2 %-ը հատկացվել է «Աբովյանի համայնքային կոմունալ տնտեսություն» ՀՈԱԿ-ի պահպանման ընթացիկ ծախսերին։

* **Բնակարանային շինարարություն և կոմունալ ծառայություն**

 Բնակարանային շինարարության և կոմունալ ծառայության ոլորտին համայնքի 2024 թվականի բյուջեից հատկացվել է 358 193.0 հազար դրամ, որի 81.0 %-ը ուղղվել է «Աբովյանի քաղաքային տնտեսություն» համայնքային ոչ առևտրային կազմակերպության պահպանման և ոչ առևտրային կազմակերպություններում ընթացիկ վերանորգման աշխատանքների իրականացմանը, իսկ 20.0 %-ը կամ 67 859.4 հազար դրամը հատկացվել է համայնքի բոլոր բնակավայրերում փողոցների լուսավորության համակարգի պահպանման, շահագործման և կապիտալ աշխատանքների համար: կապիտալ ծախսերին հատկացվել է ոլորտի 0.8 %-ը։ Այս բնագավառի համար ծախսվել է ամբողջ ծախսերի 5.3 %-ը:

* **Հանգիստ, մշակույթ և կրոն**

2024 թվականին այս ոլորտին է հատկացվել փաստացի կատարված ծախսերի 3.3 %-ը։ «Աբովյանի համայնքային գրադարան» համայնքային ոչ առևտրային կազմակերպության պահպանմանն է ուղղվել այս ոլորտի ծախսերի 12.6 %-ը։ Մշակութային հիմնարկների պահպանման, մշակութային և սպորտային միջոցառումների կազմակերպմանն է ուղղվել ոլորտի ծախսերի 87.4 %-ը։ Հանգիստ, մշակույթ և կրոն ոլորտի համար հատկացված միջոցների 31.3 %-ը կամ 82 807.2 հազար դրամը ուղղվել է ոլորտի կապիտալ աշխատանքներին։

* **Կրթություն**

 Կրթության ոլորտին է տրամադրվել բյուջեի միջոցների 27.7 %-ը: Համայնքում գործող 12 նախադպրոցական հիմնարկների պահպանմանը և կապիտալ վերանորոգման աշխատանքներին է հատկացվել 1 250 896.1 հազար դրամ:

Արտադպրոցական հիմնարկների պահպանմանն է հատկացվել այդ ոլորտի համար ծախսված գումարի 33.3 %-ը կամ 623 728.4 հազար դրամ:

* **Սոցիալական պաշտպանություն**

2024 թվականին պահպանվել է համայնքի կողմից որդեգրված սոցիալական քաղաքականության հիմնական ուղղությունը` նպաստներ և օգնություններ բնակչությանը, որը հաշվետու տարում կազմում է 1 129.0 հազար դրամ կամ ամբողջ ծախսերի 0.02 %-ը:

Աբովյան համայնքի բյուջեի պակասուրդը (դեֆիցիտը) կազմել է 2 115 252.7 հազար դրամ (տե՛ս հաշվետվություն N 4): Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 2 115 252.7 հազար դրամ (տե՛ս հաշվետվություն N 4, N 5), իսկ հաշվետու ժամանակաշրջանի վերջում բյուջեի հավելուրդը կազմել է 1 872 133.7 հազար դրամ:

2024 թվականը ամփոփ ներկայացնելու համար հաշվետվություն N 7-ում ներառված է համայնքի դեբիտորական, կրեդիտորական պարտքերի և պահեստավորված միջոցների մասին տեղեկատվությունը։

**Ֆինանսատնտեսագիտական և եկամուտների
 հաշվառման բաժնի պետ` Ա. Չոբանյան**